Какво става, хора?! Добре дошли в новото ми видео.
Ето една кратка, но и много интересна история. Преди няколко дни си работех на компютъра,
когато мой приятел се свърза с мен и ми каза нещо много интересно.
Каза, че е гледал филм, който го е мотивирал да промени целия си начин на живот,
като стане веган. Каза ми:
"Човече, сега съм веган." И аз съм като: "Чакай бе. Какъв пък е тоя невероятен филм?
Той каза, че това е филм продуциран от самия Арнолд Шварценегер
и някакъв льохман... как беше? Джеймс Камерън. На кой му пука за тоя? На никого!
Но якото е, че този филм е от Арнолд, успял е да промени живота на моя приятел и
си казах "Брато, тогава и аз имам какво да спечеля от този филм.", тъй като,
не, че искам някой да ме съжалява, но може би вече знаете, че съм контузен.
Имам нещо като възпаление на бицепсовото сухожилие, което очевидно значи, че нещо
трябва да се промени. И именно затова си помислих, че може би и аз ще спечеля от този филм.
Все пак това вече продължава 8 месеца, което е доста. И така реших да гледам филма.
Обаче преди да продължа искам да благодаря на това момче. Инстаграмът му е ето тук.
Фотограф е, така че вижте го може би ще ви харесат снимките му.
И така, филмът се казва Game Changers и както вече всички разбраха се разказва за диетата веган
и влиянието, което тази диета има върху нашия живот.
Този филм се води "документален", но за мен една документалка представя двете страни на един
проблем и оставя зрителят сам да реши какво да прави с информацията.
В случая дали да сме вегани или да си ядем всичко.
Този филм не направи нищо подобно. През цялото време диетата веган се боготвореше,
а който яде месо или млечни продукти кучета го яли. Това хареса ли ми?
Разбира се, че не. Все пак намерих ли помощ за контузията си в този филм, препоръчвам ли го
и трябва ли всички да станем вегани? Това са въпроси, които ще получат отговора си днес.
Така че останете до края на видеото и ще разберете.
Добре, преди да започна да говоря за твърденията във филма и преди да споделя моето мнение,
трябва отново да се отбележат продуцентите на филма - Арнолд и Камерън.
Очевидно казвам това, защото тези имена може да доведат до конфликт на интереси.
Според моето проучване Джеймс Камерън е собственик на компания наречена VerdientFoods,
която се занимава с продажбата на грахов протеин или, с други думи, веган продукти.
Е, на мен това ми звучи малко съмнително.
"Не бъди, подозрителен" (х4)
Арни намесен ли е в това? Шварценегер между другото.
Арни Шварценегер = Арнолд Шварценегер. Схващате ли? Арни...?
А така.
Е, оказва се, че нашият любимец също е леко пренастроен, защото една от компаниите му също е
за продаване на веган хранителни добавки.
Така че в проучванията на този филм има ли конфликт на интереси?
А, не знам. Кой може да знае. Не и аз!
След като изяснихме това нека да поговорим за самия филм. Разказва се от един на име
Джеймс Уилкс, който е бивш UFC боец и в началото говори за себе си и как изведнъж се контузва.
Оказва се, че контузията му е изисквала операция. Когато се възстановява проучва някакви неща,
като твърди, че е отделил над 1000 часа за това за период от 6 месеца.
Това, което открива е "ШОКИРАЩО!"
Или поне той така казва. Прекарва това време в проучване на диети и други неща,
за да забърза процеса на възстановяване.
Това го уважавам и сега вече се заинтригувах от филма, защото по тази причина гледам и аз.
Искам да се възстановяа по-бързо и ефикасно.
После можем да чуем как този човек е намерил проучване, че гладиаторите,
безмилостните убийци, бойците, абе знаете, намира проучване, че те били вегани.
И... това звучи доста интересно. ОБаче се оказва, че това не е било проучване, а просто статийка,
в която се предполага, че гладиаторите са били веган.
ПРЕДПОЛАГА СЕ. Това предположение идва от намерените вещества в костите на гладиаторите.
Обаче аз намерих проучване, в което се казва, че са идентифицирани високи количества азот в костите.
Това ни води до заключението, че са приемали много протеини, а това по него време е можело да
се случи чрез ядене на месо.
Дори няма да споменавам, че е открита и сяра в костите им, която е знак за ядене на морски дарове.
Не съм много наясно, но веганите май не ядат морски дарове.
Сега, нямаше да се притеснявам за истинността на филма, ако...
*шега, която не мога да преведа, но говорих за риба и "нещо съмнително" се превежда - fishy*.
Ако обичаш, нямам време за глупости. Ясно ли е?
А така.
Нямаше да се притеснявам за истинността на филма, ако тази част от проучването беше споделена.
Всичко това ми изглежда малко... подозрително.
"Не бъди, подозрителен" (х4)
Реално във филма се чуват всякакви базови глупости.
В един момент чух "Хората все още мислят, че протеинът им носи енергия, но не е така.
Всъщност въглехидратите са източникът на енергия."
АЙ СТИГА УЕ.
Взе ми се акъла.
Нямах си на идея, че това е така! ЕВРИКА, ЕВРИКА, човек...
Невероятно!
Може и да има хора, които не знаят това, но филмът уж е създаден за бодибилдъри и спортисти.
Подобно нещо може да не се знае само от хора, които не се занимават с тези неща сериозно.
Такива хора не знаят какво са протеините и въглехидратите като цяло.
Може да не знаят какво са макронутриентите и това е окей.
Обаче този филм не е създаден за тези хора. Какви ги бръщолевят?
После чуваме за сблъсъка между Макгрегър и Диаз, двама големи UFC бойци.
Говори се как преди боя Макгрегър яде много месо, а Диаз е веган.
Накрая Диаз побеждава Макрегър и това е удобно за нашия пълен с истина филм.
Според тях веган диетата е причината за това, а според мен това е незначителен фактор, ако дори е и фактор.
Ама кой знае, това го оставям тук, а вие помислете. Виждате, че се съмнявам жестоко вече.
Може би всички вече забелязваме съмнителните неща тук както и
конфликта на интереси. Обаче аз не съм свършил, защото сега трябва да се посмеем от сърце.
Когато мислех, че няма как всичко да стане по-недомислено, филмът ме убеди в обратното.
По едно време чуваме, че един сандвич с фъст. масло има толкова протеин колкото
3 унции телешки стек или 3 яйца.
Ама чакай малко, 3 унции стек имат 21гр. протеин, а 3 яйца, в зависимост от размера им, имат 15-20гр.
В случая ще кажем, че имат 18гр. протеин. Е, 1 сандвич с фъст. масло има ли 18гр. протеин?
Нека видим. 1 филийка хляб има 4гр. протеин, да не кажа, че има и 16гр въглехидрати... Пропускам това.
Обаче колко протеин ни е нужен още, за да станат 18гр?
Май говорим за 14гр. протеин. За да консумирате 14гр. протеин от фъст. масло са ви нужни
80гр. фъст масло.
Не знам що за човек ги яде тия сандвичи, но нека покажа какво ви е нужно за 80гр фъст. масло.
Изглежда за веган една супена лъжица (16гр. фъст. масло) не става за нищо.
На тях им трябва много повече затова не се занимават с простосмъртни уреди!
Те работят с една от тези, защото ето така яде един истински мъж!
Ей така се прави сандвич с фъст. масло. Вземате лъжица колкото главата ви.
Шегувам се! Трябват ви две такива (нямах втора идентична, да), защото 80гр фъст. масло не са малко.
Ей така се прави сандвич като си веган. Фъст. масло/хляб в съотношение ∞/1
Тук нещо са се оплели в лъжи вече, но ми е интересно кой е повярвал на това твърдение.
Твърдението, че един сандвич с фъст. масло има толкова протеин колкото 3 унции стек...
Тук направо се изложиха. Оставям това във видеото ама не вярвайте на всичко, което видите.
Вярвайте, но потвърждавайте.
Филмът обещава още много позитивни неща да се случат, ако сте веган.
Говори се за по-дълги ерекции и всякакви подобни, обаче аз искам да говоря за друго.
Искам да поговорим за това как месото влияе на възпаленията в тялото.
Аз гледах филма само за да чуя това. Както вече споменах имам възпаление на сухожилие.
Именно затова проявявам такъв интерес към тази част на филма.
Тук нещо стана с микрофона ми и се чува леко дразнещ звук. Извинете.
Във филма можем да чуем, че яденето на червено месо рязко увеличава възпалението в тялото.
Даже се казва, че чрез ядене на червено месо, пилешко и риба увеличаваме възпаленията със 70%.
Вижте, съгласен съм за пилешкото месо и също за червените меса. След проучване открих, че
пилешкото и червеното месо наистина водят до излишно възпаление в тялото.
Чакай. Нямам предвид излишно, защото всяко възпаление е излишно. Водят до възпаления.
Обаче чух лоши думи и за рибата, ама я чакай малко. Омега-3 мазнините в нея
са доказани, че намаляват нивата на възпаление в тялото.
Така че тия вегани да не говорят глупости, защото рибата намаля възпаленията.
Ей сега вече наистина се разочаровах от всичко казано.
Разочарован съм от теб, Арни.
Джеймс Камерън си е к*чка.
След като гледах филма ще стана ли веган, трябва ли вие да станете веган и какво мисля за диетата?
На първия въпрос - ще бъда вегетарианец за 1 седмица като първоначален период.
После може и да продължа до 2-3 седмици и да видим как ще се развият нещата.
Правя това с целта да се отърва от възпалението, което не ми позволява да тренирам.
И така, когато това се качи ще съм бил вегетарианец за 6 дни, а днес ми е ден 3.
Реално се чувствам доста добре, което е супер, но да не забравяме, че съм вегетарианец, а не веган.
Така, това ми е ден 3, чувствам се добре и може би ще кача още един клип след 1-2 седмици за това как се чувствам.
Преди да гледам този филм ядох месо всеки ден по два пъти, което никак не е добре с тази контузия.
Затова мисля, че вегетарианството ще ми се отрази добре. Отново, ще направя още едно видео след 1-2 седмици относно това.
Какво мисля за диетата веган?
Абе мразя я. Никак не я одобрявам.
Именно затова сега съм вегетарианец, а не веган.
Ако питате мен да не консумирате неща като мляко и сирене и тем подобни си е загуба.
Давам за пример българското кисело мляко. Има страшна бактерия, която наричаме
Lactobacillus Bulgaricus или нещо подобно. (определено го произнесох грешно)
Както и да е. Това е много полезно и има 1000 причини да приемате кисело мляко.
Ако сте веган ще пропуснете страшно много. Затова не го препоръчвам.
И ако сте вегани не ядете яйца. Абе вие луди ли сте? Кой не яде яйца? Що за психо?
Я да повторим. Да станем ли вегани? Ако аз не мисля, че е окей за мен не мисля, че е окей и за вас.
Това е само мое мнение и трябва сами да си направите проучването и да изберете
най-подходящата за вас диета, но винаги се подсигурявайте и не вярвайте на всичко веднага.
Съжалявам, Арни, но ме разочарова. Не те харесвам.
А, и също, ако сте като мен преди ядейки месо 2 пъти на ден всеки ден...
Брато, трябва да го намалиш...
Или сестро (не съм сексист). Трябва да го намалите, защото може да ви доведе нежелани проблеми
в бъдещето, които най-вероятно ще засегнат и тренировките ви. Това трябва да ви мотивира.
Ей това беше от мен, приятели. Ако ви е харесало оставате един палец нагоре.
Също така се абонирайте за канала ми и си включете камбанката. Нека стигнем 1000
абонати! Остават ми още 200 и вярвам, че ще се справим, ако работим заедно.
*нямам на идея какво пея, чух го по дисни веднъж*
Честно казано това май е химнът на Америка, но не знам как продължава, а и съм българин затова...
Това не е химнът, знам, така че не ме обиждайте в коментарите.
Ако ви хареса видеото вече знаете какво да правите, но нека повторя направете си проучването
както вече ви предложих, защото така ще решите кое е най-добре за вас и тялото ви.
Никога не вярвайте веднага на информация като тази в тоя филм.
"Вярвайте, но се подсигурявайте." - Кен Макелрой
Желая ви здраве, желая ви щастие. Учете се, забавлявайте се и се развивайте.
А, и яжте зеленичко.
Ха.
Тъпо.
Учете се, забавлявайте се и се развивайте и ще се видим в следващия клип.
